Tund aega peale viimase lause kirjapanemist tahtsin tagasi võtta kogu kriitika teenindajate suhtes. Köögist oli välja astunud kokatädi ning hakanud bändi solistiga salsat vihtuma. Ettekandjad, kes algul olid lihtsalt puusi veidi rohkem liigutades laudu koristanud, viskasid laualapid ja nõud kus see ja teine ja võtsid kõik ülejäänud  parasjagu vabade kätega bändiliikmed tantsima. Rahvas plaksutas ja tegi pilti ning kõigile oli kohe selge, kes oskab paremini lõõgastuda ja elu nautida - kas teenindajad või teenindatavad.